
 15.12.2017
 BG
 Официален вестник на Европейския съюз
 L 333/17
 РЕГЛАМЕНТ ЗА ИЗПЪЛНЕНИЕ (ЕС) 2017/2325 НА КОМИСИЯТА
 от 14 декември 2017 година
 за разрешаване на употребата на препарати от течни лецитини, хидролизирани лецитини и обезмаслени лецитини като фуражни добавки за всички видове животни и за изменение на Регламент за изпълнение (ЕС) 2017/1007
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).
 (2)
 В съответствие с Директива 70/524/ЕИО бе разрешена безсрочната употреба на лецитини като фуражна добавка за всички видове животни. Впоследствие посочените добавки бяха вписани в Регистъра на фуражните добавки като съществуващи продукти в съответствие с член 10, параграф 1, буква б) от Регламент (ЕО) No 1831/2003.
 (3)
 В съответствие с член 10, параграф 2 от Регламент (ЕО) No 1831/2003 беше подадено заявление за извършване на повторна оценка на препаратите от лецитини като фуражни добавки за всички видове животни. Заявителят подаде искане добавките да се класифицират в категорията „технологични добавки“ и във функционалната група „емулгатори“. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) No 1831/2003.
 (4)
 В становището си от 13 юли 2016 г. (3) Европейският орган за безопасност на храните („Органът“) заключи, че при предложените условия на употреба препаратите от лецитини, хидролизирани лецитини и обезмаслени лецитини не се отразяват неблагоприятно върху здравето на животните и здравето на човека, нито върху околната среда. Органът също така заключи, че препаратите се считат за ефикасни за употреба във фуражи като емулгатори. Органът не счита, че са необходими специални изисквания за мониторинг след пускането на пазара. Той също така провери доклада относно методите за анализ на фуражните добавки във фуражите, представен от референтната лаборатория, определена с Регламент (ЕО) No 1831/2003.
 (5)
 При оценката на течните лецитини, хидролизираните лецитини и обезмаслените лецитини беше установено, че предвидените в член 5 от Регламент (ЕО) No 1831/2003 условия за издаване на разрешение са изпълнени. Поради това употребата на посочените препарати следва да бъде разрешена съгласно предвиденото в приложение I към настоящия регламент.
 (6)
 За да се избегнат нарушения на пазара, следва Регламент за изпълнение (ЕС) 2017/1007 на Комисията (4) да бъде съответно изменен, като се счита за целесъобразно характеристиките на лецитините, течните лецитини, хидролизираните лецитини и обезмаслените лецитини, както и условията за употреба да бъдат хармонизирани.
 (7)
 Тъй като няма съображения във връзка с безопасността, които да налагат незабавното прилагане на измененията в условията на разрешението, е целесъобразно да се предвиди преходен период, за да се даде възможност